**Беловодское ауылының жалпы орта білім беретін мектебі жанындағы шағын орталық мекемесіне бармайтын (1 жастан 4 жасқа дейінгі) кішкентай балалардың дамуына психологиялық-педагогикалық қолдау көрсету бойынша консультация орталығы жұмыс істейді.**

Мектепке дейінгі тәрбие мен оқыту жүйесін дамыту − Қазақстан Республикасы мемлекеттік саясатының басым бағыттардың бірі. Еліміздің зияткерлік әлеуетінің болашағы мен оның гүлденуінде балаларға мектепке дейінгі сапалы білім беру мен ерте жастағы балалардың қабілеттерін дамытудың қоғамдағы орны өте маңызды. Ерте балалық шақ – туғаннан бастап үш жасқа дейінгі кезең адам өмірінің ерекше сәті. Баланың денесі, ақыл-ойы, адамгершілік дамуының негізі қаланатын дәл осы жаста ересектердің балаларға беретін тәрбиесі мен білімі мазмұнды және ол балаға тікелей әсер ететін болса, онда бала ағзасы барынша жылдам қарқынмен дамиды және оның жан-жақты дамыған жеке тұлғасы қалыптасады. Нақ осы кезеңдегі ата-аналарымен, отбасының басқа мүшелерімен, балалармен және ересектермен әрекеттері бала дамуына ықпал етеді. Балалардың ерте жас кезеңінен бастап денсаулығын сақтауға, тамақтануға, қауіпсіз ортасына, психологиялық-әлеуметтік және танымдық дамуына деген қажеттіліктері назардан тыс қалмай, бірін-бірі толықтырып, өзара байланыста және асқан үйлесімділікпен қанағаттандырылуы қажет.

Ата-аналармен жұмыс істеудің тиімді дәстүрлі емес түрлерінің бірі – кеңес беру орталығы.

**Консультативтік пункттің мақсаты** – Балаларды ерте жастан дамытуға арналған тәрбиелеу-оқыту үдерісін ұйымдастыру бойынша педагогикалық үрдісті заманауи формалармен және әдістермен қамтамасыз ету.

**Міндеттері**: - балаларды ерте жастан дамытуға арналған тәрбиелеу-оқыту үдерісін ұйымдастыру бойынша отандық және әлемдік тәжірибені зерделеу; - ерте жастағы балалардың даму ерекшеліктерін ашу; - ерте жастағы балалардың толыққанды дене және психикалық дамуын қамтамасыз ететін, - денсаулығын сақтау мен нығайтуға мүмкіндік беру; - ерте жастағы балаларды тәрбиелеу мен оқытуды ұйымдастыру мен өткізу бойынша әдістемелік ұсынымдармен қамтамасыз ету.

**Кеңес беру орталығының қызметін ұйымдастыру**

Ата-аналармен (заңды өкілдермен) және мектепке дейінгі білім беру ұйымдарына бармайтын балалармен тікелей жұмысты мектепке дейінгі білім беру мекемесінің консультативтік-кеңес орталығының мамандары (штаттық кестеге сәйкес тәрбиеші-психолог, тәрбиешілер) жүзеге асырады.

Консультациялық орталық мамандарының жұмыс уақытын мектепке дейінгі білім беру ұйымының жұмыс уақытын ескере отырып, басшы дербес белгілейді.

 Балалармен сабақтардың ұзақтығы жас және жеке ерекшеліктерімен анықталады, бірақ 20 минуттан аспайды. Ата-аналарға 30 минутқа дейін кеңес беру.